ORATIO. 105 



cutis plus minusve magnitudine auctis et vasis capillaribus diverso gradu 

 dilatatis ac numero auctis, quum insuper nonnullae ex cellulis epithelii ita 

 adhuc transformentur, ut earutn nucleus ad cavam vesiculam amplificetui' , 

 quae aut immutata manet, aut elementis cellularuni iunioribus repletur. 

 Quid facilius illi , cui microscopii usus parumper tantum familiaris est , quam 

 talem tumorem dignoscere. Nee tarnen hac ratione certa semper diagaosis 

 habenda. Epithelioma, ut vocant, quidem dignotum est, at vero remanet 

 quaestio num benignum sit an malignum. Atque huic quaestioni respon- 

 dere saepe non possumus. Dantur epitheKomata aut potius tumores epithe- 

 liales, quod structuram attinet, descriptioni factae perfecte similes, qui 

 revera epitheliomata, vel carcinomata cutis, non sunt. Eiusmodi dantur 

 excrescentiae ad adspectum exquisite malignae, quae deinceps plane be- 

 nignae apparent, dantur quoque, quae parvi omnino momenti videntur et 

 tamen, facta exstirpatione , iterata vice redeunt, et quidem continuo ma- 

 ligniores, donec tandem mortem afFerant. Non semel mihi contigit, et 

 alii multi mecum idem experti sunt, facta cutis carcinomatis exstirpatione 

 sub pessimo omine et tantum ex iudicatione vitali, vitam servasse aegrotan- 

 tibus certae morti dicatis, morbo insuper deinceps non redeunte. Dantur 

 casus, in quibus microscopica indagatio remotae partis indicat omne mor- 

 bosum sublatum non fuisse, non tamen redeunte morbo ; dantur alii casus, 

 in quibus manifestum est totum malum perfecte remotum fuisse, dum 

 nihilominus brevi post redit. Carcinoma cutis ad speciem maxime mali- 

 gnum interdum nihil aliud est quam simplex epithelii hypertrophia , simplici 

 cura sananda. Quid levius quam Carcinoma labii, formam fere frequentis- 

 simam epitheliomatis , dignoscere! Casus tamen dantur, in quibus sim- 

 plici curatione instituta sie dictum Carcinoma evanescit nunquam reditu- 

 rum. Non Carcinoma tunc aderat, forsitan dixeris; concedo, at vero examen 

 microscopicum in parte affecta eadem prorsus elementa monstrabat, ac in 

 alio casu hac ratione non sanando, in quo operatio instituenda erat, mor- 

 bus recidivam faciebat, glandulae colli intumescebant, vita ipsa tandem 

 exstinguebatur. 



Ante breve tempus iterum mihi exemplum ante oculos venit, e quo 

 patet, quam prudentes simus oportet in dignoscendis talibus tumoribus 

 epithelio magna parte formatis. Aeger in clinico chirurgico recipiebatur 



14 



